9. การจัดการ

9.1 โครงสร้างองค์กร

ณ วันที่ 31 ธันวาคม 2551

9.2 โครงสร้างการจัดการ

9.2.1 คณะกรรมการ

โครงสร้างกรรมการของบริษัท ประกอบด้วยคณะกรรมการจํานวน 3 ชุด คือ คณะกรรมการบริษัท

คณะกรรมการบริหาร และคณะกรรมการตรวจสอบ ซึ่งมีรายละเอียดดังนี้

(1) คณะกรรมการบริษัท

ณ วันที่ 31 ธันวาคม 2551 บริษัท มีคณะกรรมการทั้งสิ้นจำนวน 9 ท่าน ประกอบด้วย

  ----------------------------- -----------------------------------------
  ชื่อ-นามสกุล                     ตําแหน่ง

  1. นายปกรณ์ บริมาสพร            ประธานกรรมการและประธานกรรมการตรวจสอบ

  2. นายจงเจตน์ บุญเกิด            กรรมการตรวจสอบ

  3. นายณัฐวัชร์ พันธุ์แสงทอง         กรรมการตรวจสอบ

  4. นายชำนาญ พรพิไลลักษณ์         กรรมการ

  5. นางกนกกร แทนไกรศร          กรรมการ

  6. นางนันธิรา ฤทธิมนตรี           กรรมการ

  7. นางสาวนงลักษณ์ วิสิทธิภักดีกุล     กรรมการ

  8. นางสาววีรวรรณ สุวรรณชาติ      กรรมการอิสระ

  9. นายวิทูรย์ สุทธิประภา           กรรมการอิสระ
  ----------------------------- -----------------------------------------

และมีเลขานุการบริษัท 1 ท่านคือ นางสาวศิริพร ศิริทรัพย์ ด้วยที่ประชุมคณะกรรมการบริษัท ครั้งที่
4/2551 เมื่อวันที่ 13 สิงหาคม 2551 มีมติอนุมัติแต่งตั้ง นางสาวศิริพร ศิริทรัพย์
ดำรงตำแหน่งเลขานุการบริษัท
โดยให้มีหน้าที่ตามที่กำหนดไว้ในพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ.2551
ทั้งนี้ ให้มีผลตั้งแต่วันที่ 13 สิงหาคม 2551 เป็นต้นไป

หมายเหตุ :

1) กรรมการทุกท่านได้ผ่านการอบรมหลักสูตร DAP หรือ DCP แล้ว

2) นายพอพล อ่อนผัน ลาออกจากการเป็นกรรมการอิสระ โดยมีผลตั้งแต่วันที่ 28 กุมภาพันธ์ 2551
และแต่งตั้งนาย

วิทูรย์ สุทธิประภา เข้ารับการดำรงตำแหน่งแทน

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัท คือ นายชำนาญ พรพิไลลักษณ์ นางกนกกร แทนไกรศร และ

นางนันธิรา ฤทธิมนตรี สองในสามท่านนี้ลงลายมือชื่อร่วมกันและประทับตราสำคัญของบริษัท

ขอบเขตอํานาจหน้าที่ของคณะกรรมการบริษัท

1. จัดการบริษัทให้เป็นไปตามกฎหมาย วัตถุประสงค์ ข้อบังคับ มติของที่ประชุมผู้ถือหุ้น
ด้วยความสุจริต และระมัดระวังรักษาผลประโยชน์ของบริษัท

2. มีอำนาจแต่งตั้งกรรมการ และ/หรือผู้บริหารของบริษัท
จำนวนหนึ่งให้เป็นคณะกรรมการบริหารเพื่อดำเนินการอย่างหนึ่งอย่างใดหรือหลายอย่างได้เพื่อปฏิบัติงานตามที่ได้รับมอบหมายจากคณะกรรมการบริษัท
รวมทั้งมีอำนาจแต่งตั้งประธานกรรมการบริหาร และคณะกรรมการอื่นๆ เช่น
คณะกรรมการตรวจสอบ คณะกรรมการสรรหา และคณะกรรมการกำหนดค่าตอบแทน
ตามความเหมาะสม

3. กำหนดเป้าหมาย แนวทาง นโยบาย แผนงาน และงบประมาณของบริษัท
ควบคุมดูแลการบริหารและการจัดการของคณะกรรมการบริหาร หรือบุคคลที่ได้รับมอบหมาย
ให้เป็นไปตามนโยบายที่คณะกรรมการได้ให้ไว้

4. พิจารณาทบทวนและอนุมัตินโยบาย ทิศทาง กลยุทธ์ แผนงานการดำเนินธุรกิจ
โครงการลงทุนขนาดใหญ่ของบริษัท ที่เสนอโดยคณะกรรมการบริหาร

5. ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

6. พิจารณาและอนุมัติกิจการอื่นๆ ที่สำคัญอันเกี่ยวกับบริษัท หรือที่เห็นสมควรจะดำเนินการนั้นๆ
เพื่อให้เกิดประโยชน์แก่บริษัท

เว้นแต่อำนาจดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน ทั้งนี้
เรื่องที่กรรมการมีส่วนได้เสีย หรือมีความขัดแย้งทางผลประโยชน์อื่นใดกับบริษัท
หรือบริษัทย่อยให้กรรมการซึ่งมีส่วนได้เสีย
หรือมีความขัดแย้งทางผลประโยชน์ดังกล่าวไม่มีสิทธิออกเสียงลงคะแนนในเรื่องนั้น

(ก) เรื่องที่กฎหมายกำหนดให้ต้องได้มติที่ประชุมผู้ถือหุ้น

  (ข) การทำรายการที่กรรมการมีส่วนได้เสียและอยู่ในข่ายที่กฎหมาย
  หรือข้อกำหนดของตลาดหลักทรัพย์แห่งประเทศไทยระบุให้ต้องได้รับอนุมัติจากที่ประชุมผู้ถือหุ้น

เรื่องดังต่อไปนี้จะต้องได้รับความเห็นชอบจากที่ประชุมคณะกรรมการด้วยคะแนนเสียงข้างมากของกรรมการ
ที่เข้าร่วมประชุม และจากที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4
ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

(ก) การขายหรือโอนกิจการของบริษัท ทั้งหมดหรือบางส่วนที่สำคัญ

(ข) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัท

(ค) การทำ แก้ไข หรือเลิกสัญญาเกี่ยวกับการให้เช่ากิจการของบริษัท ทั้งหมดหรือบางส่วนที่สำคัญ
การมอบหมายให้บุคคลอื่นเข้าจัดการธุรกิจของบริษัท
หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

(ง) การแก้ไขเพิ่มเติมหนังสือบริคณห์สนธิหรือข้อบังคับ

(จ) การเพิ่มทุน การลดทุน การออกหุ้นกู้ การควบหรือเลิกบริษัท

(ฉ)
การอื่นใดที่กำหนดไว้ภายใต้บทบัญญัติของกฎหมายว่าด้วยหลักทรัพย์และ/หรือข้อกำหนดของตลาดหลักทรัพย์แห่งประเทศไทยให้ต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงดังกล่าวข้างต้น

  (2) คณะกรรมการบริหาร

ณ วันที่ 31 ธันวาคม 2551 บริษัท มีคณะกรรมการบริหาร ทั้งสิ้น 3 ท่าน ประกอบด้วย

  ---------------------------------- ------------------------------------
  ชื่อ-นามสกุล                          ตําแหน่ง

  1. นายชำนาญ พรพิไลลักษณ์              ประธานกรรมการบริหาร

  2. นางกนกกร แทนไกรศร               กรรมการบริหาร

  3. นางนันธิรา ฤทธิมนตรี                กรรมการบริหาร
  ---------------------------------- ------------------------------------

ขอบเขตอํานาจหน้าที่ของคณะกรรมการบริหาร

1.  วางแผนและกำหนดนโยบาย ทิศทาง กลยุทธ์ แผนงาน
    และโครงสร้างองค์กรและโครงสร้างการบริหารงานหลักในการดำเนินธุรกิจของบริษัท
    ให้สอดคล้องกับสภาพทางเศรษฐกิจและสภาวะการแข่งขันในตลาด
    เพื่อเสนอให้คณะกรรมการบริษัทพิจารณาอนุมัติ

2.  วางแผนและกำหนดแผนธุรกิจ งบประมาณประจำปี และอำนาจการบริหารงานในสายงานต่างๆ
    ของบริษัท เพื่อเสนอให้คณะกรรมการบริษัทพิจารณาอนุมัติ
    รวมทั้งพิจารณาอนุมัติการจัดสรรงบประมาณประจำปี การแก้ไข เปลี่ยนแปลง
    เพิ่มเติมงบประมาณรายจ่ายประจำปี ในกรณีมีความจำเป็นเร่งด่วน
    และให้นำเสนอต่อที่ประชุมคณะกรรมการเพื่อทราบต่อไป

3.  ตรวจสอบติดตามการดำเนินการตามนโยบาย และแนวทางบริหารงานด้านต่างๆ
    ของบริษัทที่กำหนดไว้ให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

4.  ตรวจสอบติดตามผลการดำเนินงานของบริษัทที่กำหนดไว้ให้เป็นไปตามแผนธุรกิจที่ได้รับอนุมัติ

5.  พิจารณาโครงการลงทุนขนาดใหญ่ของบริษัท เพื่อเสนอให้คณะกรรมการบริษัทพิจารณาอนุมัติ

6.  มีอำนาจแต่งตั้ง ถอดถอน
    เจ้าหน้าที่ของบริษัทในตำแหน่งที่ต่ำกว่าตำแหน่งประธานกรรมการบริหาร

7.  พิจารณาอนุมัติและดำเนินการประมูลงานหรือรับจ้างทำของกับหน่วยงานหรือบุคคลต่าง ๆ

8.  ปฏิบัติหน้าที่อื่นๆ ตามที่ได้รับมอบหมายจากคณะกรรมการเป็นคราวๆ ไป
    และให้มีอำนาจในการอนุมัติการดำเนินการทางการเงินดังนี้

(1) ในกรณีที่กำหนดไว้ในแผนธุรกิจหรืองบประมาณประจำปีที่คณะกรรมการบริษัทอนุมัติไว้แล้ว
    ซึ่งคณะกรรมการบริหารสามารถดำเนินการได้โดยไม่จำกัดวงเงิน

(2) ในกรณีที่ไม่เข้ากรณีตามข้อ (1)
    ให้คณะกรรมการบริหารของบริษัทมีอำนาจในการอนุมัติการดำเนินการทางการเงินในวงเงินไม่เกิน
    200 ล้านบาท ( จากเดิม 50 ล้านบาท โดยผ่านมติที่ประชุมคณะกรรมการบริษัท ครั้งที่
    4/2550 เมื่อวันที่ 9 สิงหาคม 2550 ) โดยอำนาจอนุมัติทางการเงินดังกล่าวจะรวมถึง
    การอนุมัติค่าใช้จ่ายต่าง ๆ ในการดำเนินการตามปกติธุรกิจ การลงทุนในสินทรัพย์ฝ่ายทุน
    (Capital Expenditure) หรือสินทรัพย์ถาวร การกู้ยืมเงิน การให้กู้ยืมเงินแก่บริษัทย่อย
    (ถ้ามี) การจัดหาวงเงินสินเชื่อ หรือการออกตราสารหนี้ รวมถึงการให้หลักประกัน
    (ยกเว้นการให้หลักประกันตามโครงการที่ประมูลหรือรับจ้างทำของ ซึ่งจะไม่จำกัดวงเงิน)
    การค้ำประกันเงินกู้หรือสินเชื่อแก่บริษัทย่อย (ถ้ามี) เป็นต้น

ทั้งนี้
คณะกรรมการบริหารอาจมอบอำนาจช่วงให้พนักงานระดับบริหารของบริษัทมีอำนาจอนุมัติทางการเงินในเรื่องใดเรื่องหนึ่งหรือหลายเรื่อง
ตามที่คณะกรรมการบริหารพิจารณาเห็นสมควรก็ได้

อนึ่ง
การอนุมัติรายการดังกล่าวข้างต้นจะต้องไม่มีลักษณะเป็นการอนุมัติรายการที่ทำให้คณะกรรมการบริหารหรือผู้รับมอบอำนาจจากคณะกรรมการบริหาร
สามารถอนุมัติรายการที่ตนหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใด (ตามข้อบังคับของบริษัท และตามที่สำนักงาน ก.ล.ต.
ประกาศกำหนด) ทำกับบริษัท หรือบริษัทย่อย (ถ้ามี)
ยกเว้นเป็นการอนุมัติรายการที่เป็นไปตามปกติธุรกิจที่คณะกรรมการได้ประกาศกำหนดขอบเขตไว้อย่างชัดเจน

  ขอบเขตอำนาจหน้าที่ของประธานกรรมการบริหาร

1. ควบคุมกำกับดูแลการปฏิบัติงานของคณะกรรมการบริหาร การเรียกประชุมคณะกรรมการบริหาร
เพื่อพิจารณาเรื่องต่างๆ ตามที่เห็นสมควร

2. มีอำนาจลงนามในเช็ค หรือเอกสารสั่งจ่ายเงินของบริษัท
เอกสารทางบัญชีและการเงินในวงเงินที่ได้รับมอบหมายจากคณะกรรมการบริษัท

3. การกำกับดูแลการดำเนินงานโดยรวมตามที่คณะกรรมการบริษัท มอบหมาย แต่ทั้งนี้
อำนาจหน้าที่ของประธานกรรมการบริหารจะไม่รวมถึงอำนาจที่ทำให้ประธานกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใด (ตามข้อบังคับของบริษัท และตามที่สำนักงาน
ก.ล.ต. ประกาศกำหนด) ทำกับบริษัท หรือบริษัทย่อย (ถ้ามี)
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัท
ได้พิจารณาอนุมัติไว้
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ที่สำคัญของบริษัท
หรือบริษัทย่อย เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

4. มีอำนาจแต่งตั้ง โยกย้าย ถอดถอน หรือเลิกจ้าง เจ้าหน้าที่ระดับผู้บริหาร

5. ปฏิบัติงานด้วยความสุจริตและระมัดระวังผลประโยชน์ของบริษัท

(3) คณะกรรมการตรวจสอบ

ณ วันที่ 31 ธันวาคม 2551 บริษัท มีคณะกรรมการตรวจสอบ ทั้งสิ้น 3 ท่าน ดังรายชื่อต่อไปนี้

  ------------------------------- ---------------------------------------
  ชื่อ-นามสกุล                       ตําแหน่ง

  1. นายปกรณ์ บริมาสพร              ประธานคณะกรรมการตรวจสอบ

  2. นายจงเจตน์ บุญเกิด              กรรมการตรวจสอบ

  3. นายณัฐวัชร์ พันธุ์แสงทอง           กรรมการตรวจสอบ
  ------------------------------- ---------------------------------------

ขอบเขตอํานาจหน้าที่ของคณะกรรมการตรวจสอบ

1. สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
โดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
โดยพิจารณางบการเงินและรายงานทางการเงินที่เกี่ยวข้อง หลักการบัญชีและวิธีปฏิบัติทางบัญชี
การปฏิบัติตามมาตรฐานการบัญชี การดำรงอยู่ของกิจการ การเปลี่ยนแปลงนโยบายบัญชีที่สำคัญ
รวมถึงเหตุผลของฝ่ายจัดการเกี่ยวกับการกำหนดนโยบายบัญชีก่อนนำเสนอคณะกรรมการบริษัท
เพื่อเผยแพร่แก่ผู้ถือหุ้นและผู้ลงทุนทั่วไป

ทั้งนี้ คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัท ก็ได้

2. วางแนวทางและสอบทานให้บริษัท มีระบบการควบคุมภายใน (Internal Control)
และการตรวจสอบภายใน (Internal Audit) ที่มีความเหมาะสมและมีประสิทธิผล
โดยสอบทานร่วมกับผู้สอบบัญชีภายนอกและผู้ตรวจสอบภายใน (ถ้ามี) พิจารณาวางแผน
รวมทั้งทบทวนแผนการตรวจสอบภายในประจำปี (Audit Plan) ของบริษัท
และการประเมินผลการตรวจสอบร่วมกับผู้สอบบัญชีและผู้ตรวจสอบภายใน (ถ้ามี)
ถึงปัญหาหรือข้อจำกัดที่เกิดขึ้นจากการตรวจสอบงบการเงิน
วางแผนการควบคุมการประมวลข้อมูลทางอิเล็คทรอนิกส์
และการรักษาความปลอดภัยของข้อมูลเพื่อป้องกันการทุจริตหรือการใช้คอมพิวเตอร์ไปในทางที่ผิดโดยพนักงานบริษัท
หรือบุคคลภายนอก

3. สอบทานการดำเนินการของบริษัท ให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4. พิจารณาคัดเลือกและเสนอแต่งตั้งผู้สอบบัญชีของบริษัท
รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5. พิจารณาอนุมัติรายการที่เกี่ยวโยงกันและ/หรือการได้มาหรือจำหน่ายไปซึ่งสินทรัพย์ของบริษัท
หรือบริษัทย่อย
รวมทั้งพิจารณาเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน
รวมทั้งพิจารณาอนุมัติรายการดังกล่าวเพื่อนำเสนอต่อที่ประชุมคณะกรรมการ และ/หรือ
ที่ประชุมผู้ถือหุ้นของบริษัท ต่อไป ทั้งนี้เพื่อให้เป็นไปตามบทบัญญัติของกฎหมายที่เกี่ยวข้อง

6. ดำเนินการอื่นใดตามที่คณะกรรมการบริษัท มอบหมาย และ/หรือที่คณะกรรมการตรวจสอบเห็น
สมควร เช่น ทบทวนนโยบายการบริหารทางการเงินและการบริหารความเสี่ยง
ทบทวนการปฏิบัติตามจรรยาบรรณทางธุรกิจของผู้บริหาร
ทบทวนร่วมกับผู้บริหารของบริษัทในรายงานสำคัญ ๆ ที่ต้องเสนอต่อสาธารณชนตามที่กฎหมายกำหนด
ได้แก่ บทรายงานและการวิเคราะห์ของฝ่ายบริหาร เป็นต้น

7. จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวลงนามโดยประธานกรรมการตรวจสอบ

  ทั้งนี้ รายงานดังกล่าวจะต้องประกอบด้วยข้อมูลดังต่อไปนี้

  -
  ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความถูกต้อง
  ครบถ้วน เป็นที่เชื่อถือได้

  - ความเห็นเกี่ยวกับความเพียงพอของระบบการควบคุมภายในของบริษัท

  - เหตุผลที่เชื่อว่าผู้สอบบัญชีของบริษัท เหมาะสมที่จะได้รับการแต่งตั้งต่อไปอีกวาระหนึ่ง

  - ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  - รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ ภายใต้ขอบเขตหน้าที่และความรับ
  ผิดชอบที่ได้รับมอบหมายจากคณะกรรมการบริษัท และ/หรือเพื่อให้เป็นไปตามกฎหมาย

8. ทำการประเมินผลการปฏิบัติงานของคณะกรรมการตรวจสอบ

9. ดำเนินการอื่นใดเพื่อให้เป็นไปตามหรือที่กำหนดไว้ภายใต้บทบัญญัติของกฎหมายว่าด้วยหลักทรัพย์
และ/หรือข้อกำหนดของตลาดหลักทรัพย์แห่งประเทศไทย

9.2.2 ผู้บริหาร

ณ วันที่ 31 ธันวาคม 2551 บริษัท มีผู้บริหารจํานวนทั้งสิ้น 4 ท่าน ดังมีรายชื่อต่อไปนี้

  --------------------------------- -----------------------------------------
  ชื่อ-นามสกุล                         ตําแหน่ง

  1. นายชำนาญ พรพิไลลักษณ์             กรรมการผู้จัดการ

  2. นางกนกกร แทนไกรศร              รองกรรมการผู้จัดการ

  3. นางนันธิรา ฤทธิมนตรี               ผู้อำนวยการฝ่ายบัญชีและการเงิน

  4. นางสาวนงลักษณ์ วิสิทธิภักดีกุล         ผู้อำนวยการฝ่ายขายและการตลาดวัตถุดิบอุตสาหกรรม
  --------------------------------- -----------------------------------------

หมายเหตุ : นายณัฐวัฒน์ ศรีวิชา ผู้อำนวยการฝ่ายปฏิบัติการและพัฒนา
ได้ลาออกจากการเป็นพนักงานของบริษัทแล้ว โดยมีผลตั้งแต่วันที่ 21 กรกฎาคม 2551

ขอบเขตอํานาจหน้าที่ของกรรมการผู้จัดการ

1.
เป็นผู้บริหารจัดการและควบคุมดูแลการดำเนินกิจการที่เกี่ยวข้องกับการบริหารงานทั่วไปของบริษัท

2. ดำเนินการตามที่คณะกรรมการบริษัท หรือคณะกรรมการบริหารได้มอบหมาย

3. มีอำนาจจ้าง แต่งตั้ง โยกย้าย ปลดออก เลิกจ้าง กำหนดอัตราค่าจ้าง ให้บำเหน็จรางวัล
ปรับขึ้น เงินเดือน ค่าตอบแทน เงินโบนัส
ของพนักงานทั้งหมดของบริษัทในตำแหน่งต่ำกว่าระดับผู้บริหาร

4. มีอำนาจพิจารณาอนุมัติรายการก่อหนี้ เช่น การกู้ยืมเงิน เป็นต้น
ภายในวงเงินสำหรับแต่ละรายการที่ไม่เกิน 10 ล้านบาท หรือเทียบเท่า

5. มีอำนาจอนุมัติและมอบอำนาจช่วงอนุมัติรายการลงทุน เช่น การซื้อขายเงินลงทุน
หรือการจัดซื้อจัดจ้างซึ่งทรัพย์สินและบริการเพื่อประโยชน์ของบริษัท
รวมทั้งอนุมัติการดำเนินการทางการเงินเพื่อธุรกรรมต่างๆ ของบริษัท ภายในวงเงิน 10 ล้านบาท

6. มีอำนาจออกคำสั่ง ระเบียบ ประกาศ บันทึก
เพื่อให้การปฏิบัติงานเป็นไปตามนโยบายและผลประโยชน์ของบริษัท
และเพื่อรักษาระเบียบวินัยการทำงานภายในองค์กร

7. มีอำนาจกระทำการและแสดงตนเป็นตัวแทนบริษัท
ต่อบุคคลภายนอกในกิจการที่เกี่ยวข้องและเป็นประโยชน์ต่อบริษัท

8. อนุมัติการแต่งตั้งที่ปรึกษาด้านต่างๆ ที่จำเป็นต่อการดำเนินงาน

9. ปฏิบัติหน้าที่อื่นๆ ตามที่ได้รับมอบหมายจากคณะกรรมการบริษัท
หรือคณะกรรมการบริหารเป็นคราวๆ ไป

อนึ่ง กรรมการผู้จัดการไม่มีอำนาจในการดำเนินการใดๆ ในหรือเกี่ยวกับรายการที่เกี่ยวโยงกัน
รายการการได้มาหรือจำหน่ายไปซึ่งสินทรัพย์ที่สำคัญของบริษัท และ/หรือรายการ
หรือเรื่องที่กรรมการผู้จัดการ หรือบุคคลที่อาจมีความขัดแย้ง มีส่วนได้ส่วนเสีย
หรืออาจมีความขัดแย้งทางผลประโยชน์ในลักษณะอื่นใดที่จะทำขึ้นกับบริษัท และบริษัทย่อย (ถ้ามี)
ในกรณีดังกล่าว รายการหรือเรื่องดังกล่าวจะต้องนำเสนอต่อคณะกรรมการตรวจสอบ และ/หรือ
คณะกรรมการของบริษัท (แล้วแต่กรณี) เพื่อพิจารณาอนุมัติ

9.3 การสรรหากรรมการ

การคัดเลือกบุคคลที่จะแต่งตั้งเป็นกรรมการของบริษัท จะกระทําผ่านการประชุมผู้ถือหุ้น
เนื่องจากบริษัท ไม่มีคณะกรรมการสรรหาคัดเลือกบุคคลที่จะดํารงตําแหน่งดังกล่าว
โดยที่ประชุมผู้ถือหุ้นจะทําการเลือกตั้งกรรมการตามหลักเกณฑ์และวิธีการที่กําหนดไว้ในข้อบังคับบริษัท
ดังต่อไปนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. ให้ผู้ถือหุ้นออกเสียงลงคะแนนเลือกตั้งคณะกรรมการเป็นรายบุคคลไป

3.
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงจะเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้ใช้วิธีจับสลากกันว่าผู้ใดจะออก
ส่วนปีหลังๆต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

9.4 ค่าตอบแทนผู้บริหาร

9.4.1 ค่าตอบแทนที่เป็นตัวเงิน

ค่าตอบแทนคณะกรรมการบริษัท

ค่าตอบแทนคณะกรรมการบริษัท ปี 2551 จำนวน ทั้งสิ้น 9 ท่าน รวมทั้งสิ้น 452,000 บาท
รายละเอียด ดังนี้

+---------------------+------------+-------------------+--------------+
| ชื่อ - นามสกุล         | ตำแหน่ง     | จำนวนครั้งที่เข้าประชุม | ค่าเบี้ยประชุม   |
|                     |            | /                 |              |
|                     |            | จ                 | ( บาท/ปี )    |
|                     |            | ำนวนครั้งที่มีการประชุม |              |
+---------------------+------------+-------------------+--------------+
| นายปกรณ์ บริมาสพร     | ประ        | 5/5               | 115,000      |
|                     | ธานกรรมการ |                   |              |
+---------------------+------------+-------------------+--------------+
| นายจงเจตน์ บุญเกิด     | กรรมการ    | 4/5               | 75,000       |
+---------------------+------------+-------------------+--------------+
| นายณัฐวัชร์ พันธุ์แสงทอง  | กรรมการ    | 5/5               | 70,000       |
+---------------------+------------+-------------------+--------------+
| นายชำนาญ พรพิไลลักษณ์  | กรรมการ    | 5/5               | 28,000       |
+---------------------+------------+-------------------+--------------+
| นางกนกกร แทนไกรศร   | กรรมการ    | 5/5               | 28,000       |
+---------------------+------------+-------------------+--------------+
| นางนันธิรา ฤทธิมนตรี    | กรรมการ    | 5/5               | 28,000       |
+---------------------+------------+-------------------+--------------+
| นางสาววีรวรรณ        | กรรมการ    | 5/5               | 40,000       |
| สุวรรณชาติ            |            |                   |              |
+---------------------+------------+-------------------+--------------+
| นายพอพล อ่อนผัน       | กรรมการ    | 1/5               | 5,000        |
+---------------------+------------+-------------------+--------------+
| นางสาวนงลักษณ์        | กรรมการ    | 5/5               | 28,000       |
| วิสิทธิภักดีกุล           |            |                   |              |
+---------------------+------------+-------------------+--------------+
| นายวิทูรย์ สุทธิประภา    | กรรมการ    | 4/5               | 35,000       |
+---------------------+------------+-------------------+--------------+

ค่าตอบแทนคณะกรรมการตรวจสอบ

ค่าตอบแทนคณะกรรมการตรวจสอบ ปี 2551 จำนวน ทั้งสิ้น 3 ท่าน รวมทั้งสิ้น 169,000 บาท
รายละเอียด ดังนี้

+--------------------+-----------------+------------------+-----------+
| ชื่อ - นามสกุล        | ตำแหน่ง          | จ                | ค         |
|                    |                 | ำนวนครั้งที่เข้าประชุม | ่าเบี้ยประชุม |
|                    |                 | /                |           |
|                    |                 | จำ               | ( บาท/ปี ) |
|                    |                 | นวนครั้งที่มีการประชุม |           |
+--------------------+-----------------+------------------+-----------+
| นายปกรณ์ บริมาสพร    | ประธา           | 4/4              | 80,000    |
|                    | นกรรมการตรวจสอบ |                  |           |
+--------------------+-----------------+------------------+-----------+
| นายจงเจตน์ บุญเกิด    | กรรมการตรวจสอบ  | 3/4              | 45,000    |
+--------------------+-----------------+------------------+-----------+
| นายณัฐวัชร์ พันธุ์แสงทอง | กรรมการตรวจสอบ  | 4/4              | 44,000    |
+--------------------+-----------------+------------------+-----------+

ค่าตอบแทนผู้บริหาร

+--------------------+-----------+-----------+-----------+-----------+
| ประเภทของค่าตอบแทน  | ปี 2550    |           | ปี 2551    |           |
+--------------------+-----------+-----------+-----------+-----------+
|                    | จํานวนราย  | จํานวนเงิน  | จํานวนราย  | จํานวนเงิน  |
|                    |           |           |           |           |
|                    |           | (บาท)     |           | (บาท)     |
+--------------------+-----------+-----------+-----------+-----------+
| เงินเดือน            | 6         | 1         | 5         | 1         |
|                    |           | 2,408,000 |           | 0,130,679 |
+--------------------+-----------+-----------+-----------+-----------+
| โบนัส               | 4         | 638,936   | 3         | 631,000   |
+--------------------+-----------+-----------+-----------+-----------+
| อื่นๆ เช่น ค่าเดินทาง   | -         | -         | -         | -         |
| ค่าล่วงเวลา          |           |           |           |           |
+--------------------+-----------+-----------+-----------+-----------+
| รวม                | 10        | 1         | 8         | 1         |
|                    |           | 3,046,936 |           | 0,761,679 |
+--------------------+-----------+-----------+-----------+-----------+

9.4.2 ค่าตอบแทนอื่นๆ

ไม่มี

9.5 การกำกับดูแลกิจการ

บริษัท
มีนโยบายในการปฏิบัติตาม­­หลักการของการกำกับดูแลกิจการที่ดีตามแนวทางของตลาดหลักทรัพย์แห่งประเทศไทย
โดยมีรายละเอียดดังต่อไปนี้

หมวดที่ 1 สิทธิของผู้ถือหุ้น

1.  นโยบายของคณะกรรมการเกี่ยวกับการดูแลผู้ถือหุ้น

คณะกรรมการบริษัท ตระหนักถึงความสำคัญและความจำเป็นของการกำกับดูแลกิจการที่ดี
จึงมีการกำหนดแนวนโยบายเกี่ยวกับการกำกับดูแลกิจการ ดังนี้

1) ให้ความเป็นธรรมต่อผู้ถือหุ้นและปฏิบัติต่อผู้ถือหุ้นอย่างเท่าเทียมกัน

2) จัดโครงสร้างกรรมการแบ่งตามหน้าที่ ความรับผิดชอบ โดยนอกจากคณะกรรมการบริษัท แล้ว
อาจมีการแต่งตั้งคณะกรรมการคณะอื่นได้ นอกจากนี้ ให้มีการกำหนดบทบาท หน้าที่
และความรับผิดชอบของคณะกรรมการแต่ละคณะอย่างชัดเจน

3) ดำเนินธุรกิจด้วยความโปร่งใส
และให้ความสำคัญต่อการเปิดเผยข้อมูลอย่างชัดเจนและเพียงพอในเวลาที่เหมาะสม

4) ดำเนินธุรกิจด้วยความระมัดระวัง โดยเฉพาะอย่างยิ่งในด้านความเสี่ยง ให้มีการประเมิน
วางกลยุทธ์แก้ไข และติดตามการบริหารความเสี่ยงอย่างเหมาะสมและสม่ำเสมอ

5) สร้างสำนึกในการปฏิบัติงานอย่างมีจริยธรรมและถูกต้องชอบธรรมให้แก่ผู้บริหารและพนักงาน

2.  การเปิดโอกาสให้ผู้ถือหุ้นศึกษาข้อมูลก่อนวันประชุมผู้ถือหุ้น

1) บริษัท จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุมอย่างน้อย 7 วัน
และได้ทำประกาศลงในหนังสือพิมพ์รายวันติดต่อกันไม่น้อยกว่า 3 วัน และก่อนวันประชุมไม่น้อยกว่า
3 วัน
เพื่อบอกกล่าวเรียกประชุมผู้ถือหุ้นเป็นการล่วงหน้าเพียงพอสำหรับการเตรียมตัวก่อนมาเข้าร่วมการประชุม
โดยจัดส่งให้กับผู้ถือหุ้นทุกรายที่มีชื่อปรากฏในสมุดทะเบียนผู้ถือหุ้น ณ
วันปิดสมุดทะเบียนผู้ถือหุ้นของบริษัท รวมทั้งได้แต่งตั้งกรรมการอิสระ อย่างน้อย 2 ท่าน
เป็นผู้รับมอบอำนาจแทนผู้ถือหุ้นที่ไม่สามารถมาเข้าร่วมประชุมและลงมติด้วยตนเองได้

2) บริษัท อำนวยความสะดวกให้แก่ผู้ถือหุ้นที่มาเข้าร่วมการประชุม
โดยจัดประชุมในสถานที่ที่มีการคมนาคมสะดวก
จัดเตรียมห้องประชุมที่มีขนาดเหมาะสมสามารถรองรับผู้เข้าร่วมประชุมได้อย่างเพียงพอ
พร้อมทั้งมีเจ้าหน้าที่คอยต้อนรับและอำนวยความสะดวก เปิดบริการรับลงทะเบียนก่อนเวลาประชุม 1
ชั่วโมง รวมถึงการจัดให้มีการเลี้ยงรับรองที่เหมาะสมแก่ผู้ถือหุ้นที่มาร่วมประชุมด้วย

3) ก่อนเริ่มการประชุม ประธาน ได้แจ้งกติกาทั้งหมด
รวมถึงวิธีการนับคะแนนเสียงของผู้ถือหุ้นที่ต้องลงมติในแต่ละวาระ
และเปิดโอกาสให้ผู้เข้าร่วมการประชุมทุกรายแสดงความคิดเห็น ข้อเสนอแนะ
ถามคำถามในแต่ละวาระ และให้เวลาอภิปรายอย่างเหมาะสมเพียงพอ
โดยประธานและผู้บริหารให้ความสำคัญกับทุกคำถามและตอบข้อซักถามอย่างชัดเจนและตรงประเด็น
พร้อมทั้งมีการจดบันทึกรายงานการประชุมผู้ถือหุ้นอย่างถูกต้องครบถ้วน นอกจากนี้บริษัท
ยังให้ความสำคัญกับการเปิดเผยข้อมูลข่าวสารที่ถูกต้อง ครบถ้วน ทันเวลา และโปร่งใสแก่ผู้ถือหุ้น
โดยผู้ถือหุ้นสามารถเข้าไปดูข้อมูลข่าวสารต่างๆ ของบริษัท ได้ที่เว็ปไซต์ของบริษัท
www.ppm.co.th

4) ผู้ถือหุ้นที่มาร่วมประชุมผู้ถือหุ้นภายหลังจากเริ่มการประชุมไปแล้ว
บริษัทให้สิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

3. การส่งเสริมสิทธิผู้ถือหุ้น

1) บริษัทได้มอบหมายให้ บริษัท ศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหลักทรัพย์ของบริษัทเป็นผู้จัดส่งหนังสือเชิญประชุมให้แก่ผู้ถือหุ้นล่วงหน้าก่อนวันประชุม
7 วัน

2) ประธานกรรมการจัดสรรเวลาการประชุมอย่างเพียงพอ
และดำเนินการประชุมอย่างเหมาะสมและโปร่งใส โดยในระหว่างการประชุม
จะเปิดโอกาสให้ผู้ถือหุ้นได้แสดงความคิดเห็นและซักถามอย่างทั่วถึง
ก่อนจะให้ลงคะแนนและสรุปมติที่ประชุมของแต่ละรัเบียบวาระ

3) เผยแพร่ข้อมูลข่าวสารให้แก่ผู้ถือหุ้นอย่างสม่ำเสมอ ผ่านช่องทางของตลาดหลักทรัพย์
สื่อหรือสิ่งพิมพ์ต่างๆ รวมทั้งเว็ปไซต์ของบริษัท

4) จัดให้ผู้ถือหุ้นรายย่อยมีช่องทางที่สามารถติดต่อขอข้อมูลได้โดยตรงจากเลขานูการบริษัท
ทางอีเมล์และทางโทรศัพท์

4. การป้องกันกรณีลิดรอนสิทธิ

บริษัท เล็งเห็นถึงความสำคัญในการป้องกันการลิดรอนสิทธิของผู้ถือหุ้น
โดยในการประชุมสามัญผู้ถือหุ้น ปี 2551 ที่ผ่านมา
ไม่มีการเปลี่ยนแปลงข้อมูลสำคัญในที่ประชุมอย่างกะทันหัน คือ
ไม่มีการพิจารณาวาระการประชุมนอกเหนือจากที่ได้แจ้งให้ผู้ถือหุ้นทราบ
เพื่อป้องกันสิทธิสำหรับผู้ถือหุ้นที่ไม่ได้เข้าร่วมการประชุม

หมวดที่ 2 การปฏิบัติต่อผู้ถือหุ้นอย่างเท่าเทียมกัน

1. วิธีปฏิบัติต่อผู้ถือหุ้นอย่างเท่าเทียมกัน

1) สำหรับผู้ถือหุ้นที่ไม่สะดวกเข้าร่วมการประชุมสามัญผู้ถือหุ้น ปี 2551
ผู้ถือหุ้นสามารถมอบฉันทะให้กับกรรมการบริหารหรือบุคคลอื่น
ที่ผู้ถือหุ้นเห็นว่าเหมาะสมและผู้ถือหุ้นที่มอบฉันทะ
จะต้องมอบฉันทะให้ผู้รับมอบฉันทะเพียงรายเดียวเป็นผู้เข้าประชุมและออกเสียงลงคะแนน
ไม่สามารถแบ่งแยกจำนวนหุ้นให้ผู้รับมอบฉันทะหลายคนเพื่อแยกการลงคะแนนเสียงได้
ในการประชุมสามัญผู้ถือหุ้น ปี 2551 ผู้ถือหุ้นสามารถมอบอำนาจให้กับกรรมการอิสระที่แต่งตั้งไว้ คือ
นายณัฐวัชร์ พันธุ์แสงทอง และนายวิทูรย์ สุทธิประภา เข้าประชุมและลงคะแนนเสียงแทน
ในการประชุมสามัญผู้ถือหุ้น ปี 2551 เมื่อวันพฤหัสบดีที่ 24 เมษายน 2551
มีผู้ถือหุ้นมอบฉันทะให้กับกรรมการอิสระหรือบุคคลอื่นเข้าร่วมการประชุมและลงคะแนนเสียงแทน
จำนวน 25 ท่าน นับจำนวนหุ้นได้ 15,904,000 หุ้น ผู้ถือหุ้นที่มาประชุมด้วยตนเอง จำนวน 16
ท่าน นับจำนวนหุ้นได้ 114,661,000 หุ้น
รวมผู้ถือหุ้นที่มาประชุมด้วยตนเองและโดยการรับมอบฉันทะ จำนวน 41 ท่าน นีบจำนวนหุ้นได้
130,565,000 หุ้น คิดเป็น 81.60% ของจำนวนหุ้นทั้งหมด

2) ในการประชุมผู้ถือหุ้น
บริษัทมีนโยบายจัดการประชุมตามลำดับระเบียบวาระที่ได้แจ้งไว้ในหนังสือเชิญประชุมเสมอ
และมีนโยบายที่จะไม่เพิ่มระเบียบวาระในที่ประชุมโดยไม่ได้แจ้งให้ผู้ถือหุ้นทราบล่วงหน้า
เพื่อให้ผู้ถือหุ้นได้ศึกษาข้อมูลประกอบระเบียบวาระก่อนเข้าร่วมประชุม

2. การให้สิทธิแก่ผู้ถือหุ้นส่วนน้อย

1) ในการประชุมสามัญผู้ถือหุ้น ปี 2551 ทางบริษัท
ได้เปิดโอกาสให้ผู้ถือหุ้นสามารถเสนอเพิ่มระเบียบวาระการประชุมผู้ถือหุ้นได้ล่วงหน้าก่อนการประชุม
ซึ่งได้ประกาศแจ้งให้ทราบโดยทั่วกันผ่านช่องทางของตลาดหลักทรัพย์แห่งประเทศไทยล่วงหน้าก่อนการประชุม
รวมทั้งได้แจ้งให้ทราบถึงหลักเกณฑ์ในการพิจารณาว่าจะรับเรื่องที่เสนอนั้นอย่างชัดเจน
โดยได้เผยแพร่ไว้บนเว็ปไซต์ของบริษัทด้วย และเปิดโอกาสให้ผู้ถือหุ้นสามารถเสนอชื่อบุคคล
เพื่อเข้ารับเลือกเป็นกรรมการ
ซึ่งผู้ที่ได้รับการเสนอชื่อจะต้องมีคุณสมบัติครบถ้วนตามหลักเกณฑ์การเสนอบุคคลเพื่อคัดเลือกเป็นกรรมการที่ทางบริษัทกำหนด
โดยเลขานุการบริษัทจะเป็นผู้พิจารณากลั่นกรองในเอกสารเบื้องต้นก่อนนำเสนอให้คณะกรรมการบริษัทพิจารณาคุณสมบัติของบุคคล
ดังกล่าว เพื่อพิจารณาว่าควรเสนอรายชื่อเพื่อรับการเลือกตั้งในการประชุมผู้ถือหุ้นหรือไม่
โดยถือมติของคณะกรรมการบริษัทเป็นที่สิ้นสุด

2) เมื่อการประชุมผู้ถือหุ้นแล้วเสร็จ
เลขานุการบริษัทจะเป็นผู้ดำเนินการบันทึกรายงานการประชุมอย่างถูกต้องครบถ้วน
จัดส่งรายงานต่อตลาดหลักทรัพย์ฯ และ ก.ล.ต. แล้วหลังการประชุมเสร็จสิ้น 14 วัน
และได้เผยแพร่รายงานดังกล่าวไว้บนเว็บไซต์บริษัทด้วย

3.
มาตรการป้องกันกรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบ

บริษัท
มีการกำหนดมาตรการป้องกันความขัดแย้งทางผลประโยชน์ที่อาจเกิดขึ้นจากการทำรายการระหว่างกันของบริษัท
และบุคคลที่อาจมีความขัดแย้ง
ว่าผู้บริหารและผู้มีส่วนได้เสียจะไม่สามารถเข้ามามีส่วนในการอนุมัติรายการดังกล่าว
ซึ่งรายการระหว่างกันดังกล่าวต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย นอกจากนี้บริษัท
จะจัดให้คณะกรรมการตรวจสอบ หรือผู้สอบบัญชี หรือผู้เชี่ยวชาญอิสระ แล้วแต่กรณี
พิจารณาตรวจสอบและให้ความเห็นเกี่ยวกับความเหมาะสมของราคา
และความสมเหตุสมผลของการทำรายการ
และจะทำการเปิดเผยรายการระหว่างกันดังกล่าวไว้ในหมายเหตุประกอบงบการเงินตามมาตรฐานบัญชีที่กำหนดโดยสมาคมผู้สอบบัญชีแห่งประเทศไทย

หมวดที่ 3 หมวดบทบาทของผู้มีส่วนได้เสีย

  1. สิทธิของผู้มีส่วนได้ส่วนเสีย

บริษัท
มีนโยบายที่จะให้ความสําคัญกับสิทธิของผู้มีส่วนได้ส่วนเสียและปฏิบัติอย่างเป็นธรรมกับผู้ที่เกี่ยวข้องทุกฝ่าย
เนื่องจากบริษัท ได้ตระหนักถึงความสําคัญของผู้มีส่วนได้เสียเหล่านี้ ได้แก่

  • พนักงาน : ค่าตอบแทนพนักงาน บริษัท ได้ให้ผลตอบแทนที่เป็นธรรมและเหมาะสมกับ

  พนักงานทุกระดับตามความรู้ความสามารถของพนักงานในทุกตําแหน่ง

  กองทุนสำรองเลี้ยงชีพ บริษัท ได้มีมติให้จัดตั้งกองทุนสำรองเลี้ยงชีพ ภายใต้

  พระราชบัญญัติกองทุนสำรองเลี้ยงชีพ พ.ศ.2542 เพื่อเป็นสวัสดิการแก่พนักงาน

  ของบริษัทโดยใช้ชื่อว่า กองทุนสำรองเลี้ยงชีพ ธนกาญจน์ โดยพนักงานต้อง

  จ่ายเงินสะสมเข้ากองทุนเป็นรายเดือน ร้อยละ 3% ของเงินเดือน และนำส่งเข้า

กองทุน พร้อมกับการนำส่งเงินสมทบของบริษัท เมื่อพนักงานมีอายุงานตามช่วงที่

กำหนดและพ้นสภาพจากการเป็นพนักงาน ทางบริษัทจะมีเงินสมทบให้กับ

พนักงานตามอายุงานของพนักงานท่านนั้น ดังนี้

  --------------------------------- -------------------------------------
  อายุงาน (ปี)                        เงินสมทบพร้อมผลประโยชน์(ร้อยละ)

  0 ถึง 5 ปี                          0

  มากกว่า 5 ปี ถึง 9 ปี                 50

  มากกว่า 9 ปีขึ้นไป                    100
  --------------------------------- -------------------------------------

กิจกรรมประจำปี นอกจากนี้บริษัทยังได้ตระหนักถึงการพัฒนาความรู้

ความสามารถและสุขลักษณะสภาพแวดล้อมในการทำงาน โดยบริษัท จัดให้มีการ

สัมมนาเพื่อพัฒนาศักยภาพของพนักงานปีละ 1 ครั้งโดยใช้ชื่อโครงการสัมมนาวัน

ร้อยดวงใจชาว ณ พรพรหม และกิจกรรม BIG CLEANING DAY สำหรับการ

พัฒนาสุขลักษณะและสภาพแวดล้อมที่ดีในการทำงาน

  • คู่ค้าและเจ้าหนี้ : บริษัท ได้ปฏิบัติต่อคู่ค้าทั้งที่เป็นลูกค้าของบริษัท และผู้จัดจําหน่ายสินค้าต่างๆ

  ให้แก่บริษัท รวมทั้งเจ้าหนี้ที่บริษัท มีภาระเงินกู้ยืมทุกรายอย่างเป็นธรรมตาม

  เงื่อนไขทางการค้า และ/หรือข้อตกลงในสัญญาที่ทำร่วมกันเพื่อพัฒนาความสัมพันธ์

  ทางธุรกิจที่ก่อให้เกิดประโยชน์ของทั้งสองฝ่าย (To create a win/win partnership)

  • ลูกค้า : บริษัท เอาใจใส่และรับผิดชอบต่อลูกค้าโดยเน้นการให้บริการสินค้าที่มีคุณภาพ

  และสามารถตอบสนองความต้องการของลูกค้าได้เป็นอย่างดี นอกจากนี้

  บริษัท ยังให้ความสำคัญต่อการกําหนดราคาขายสินค้าที่เหมาะสมให้แก่ลูกค้าอย่าง

  เท่าเทียมกัน และรักษาความลับลูกค้า มีหน่วยงานที่ติดต่อกับลูกค้า รวมทั้งรับฟัง

  ข้อเสนอแนะและข้อคิดเห็นจากลูกค้า

  • คู่แข่ง : บริษัท มีการแข่งกันกับผู้ผลิตและผู้จัดจำหน่ายสินค้าประเภทเดียวกันรายอื่นตาม

  กรอบกติกาการแข่งขันที่ดีและกฎหมายที่ได้กําหนดไว้ และไม่ละเมิดความลับหรือ

  ล่วงรู้ความลับทางการค้าของคู่แข่งด้วยวิธีฉ้อฉล ในปีที่ผ่านมา บริษัทไม่มีข้อ

พิพาทใดๆในเรื่องที่เกี่ยวกับคู่แข่งทางการค้า บริษัทมุ่งที่จะพัฒนาอุตสาหกรรม

ผลิตภัณฑ์โลหะให้เป็นที่ยอมรับในตลาดโลก

  • ชุมชนและสังคม : บริษัท ตระหนักถึงความรับผิดชอบต่อชุมชนและสังคมโดยการรับผิดชอบและ

  ดูแลสิ่งแวดล้อมให้เป็นไปตามที่กฎหมายกําหนด

• ผู้ถือหุ้น : บริษัท มีนโยบายในการเพิ่มชนิดของผลิตภัณฑ์ที่มีไว้เพื่อจัดจำหน่าย รวมทั้ง ขยาย

  ฐานลูกค้าอย่างต่อเนื่องพร้อมกับการสร้างมูลค่าเพิ่มของสินค้าและบริการด้วย
  ซึ่งจะช่วยเพิ่มความสามารถในการทํากําไรของ บริษัท และเพื่อให้ผู้ถือหุ้นได้รับผลตอบแทนสูงสุด
  นอกจากสิทธิของผู้ถือหุ้นที่กำหนดไว้ในกฎหมาย และข้อบังคับบริษัท
  ที่ทางบริษัทได้เล็งเห็นความสำคัญเป็นอย่างมากแล้ว
  บริษัทยังได้ให้สิทธิผู้ถือหุ้นในการเสนอแนะข้อคิดเห็นต่างๆ
  เกี่ยวกับการดำเนินธุรกิจของบริษัทในฐานะเจ้าของบริษัทผ่านเลขานุการบริษัท โดยทุกๆ
  ข้อคิดเห็นจะรวบรวมเพื่อเสนอต่อคณะกรรมการบริษัทต่อไป

หมวดที่ 4 การเปิดเผยข้อมูลและความโปร่งใส

1. บริษัท ให้ความสำคัญในเรื่องการเปิดเผยข้อมูลต่างๆ ที่เกี่ยวข้องกับบริษัท ทั้งข้อมูลทางการเงิน
ข่าวแจ้งตลาดหลักทรัพย์ นโยบายการกำกับดูแลกิจการของบริษัท แบบแสดงรายการข้อมูลประจำปี
(แบบ 56-1) และรายงานประจำปี รวมทั้งการเปิดเผยข้อมูลใน www.ppm.co.th
โดยมีการปรับปรุงข้อมูลให้เป็นปัจจุบันอย่างสม่ำเสมอ
เพื่อให้นักลงทุนและผู้ที่เกี่ยวข้องได้มีข้อมูลใช้ในการตัดสินใจอย่างเพียงพอและเท่าเทียมกัน
หรือสามารถสอบถามได้ที่คุณศิริพร ศิริทรัพย์ เลขานุการบริษัท
ซึ่งจะคอยดูแลข้อมูลและตอบข้อซักถามต่างๆ จากนักลงทุนและผู้ถือหุ้น

2. สารสนเทศที่สำคัญของบริษัท ประกอบด้วย ข้อมูลทางการเงินและข้อมูลที่ไม่ใช่ทางการเงิน
ในการเปิดเผยข้อมูลทางการเงิน โดยเฉพาะงบการเงินนั้น
ได้ผ่านการสอบทาน/ตรวจสอบจากผู้สอบบัญชี
ว่ามีความถูกต้องตามที่ควรในสาระสำคัญตามหลักการบัญชีที่รับรองโดยทั่วไป
และผ่านความเห็นชอบจากคณะกรรมการตรวจสอบ และคณะกรรมการบริษัท ก่อนเปิดเผยแก่ผู้ถือหุ้น
โดยคระกรรมการบริษัท
ได้เปิดเผยรายงานความรับผิดชอบต่อรายงานทางการเงินในรายงานประจำปีด้วย

3. ข้อมูลต่างๆของบริษัทที่ได้เปิดเผยแก่สาธารณชน รวมถึงผู้ถือหุ้นและนักลงทุนแล้ว
จะเผยแพร่ไว้ในเว็ปไซต์ของบริษัท เช่น รายงานประจำปี แบบ 56-1 ข่าวประชาสัมพันธ์ เป็นต้น
ทั้งนี้ บริษัทได้มีการปรับปรุงหน้าเว็ปไซต์อย่างสม่ำเสมอ
เพื่อให้ผู้ใช้สามารถรับข้อมูลข่าวสารได้ทันต่อเหตุการณ์ เข้าถึงได้โดยสะดวกที่สุด

  หมวดที่ 5 ความรับผิดชอบของคณะกรรมการ

  1. ความเป็นอิสระของคณะกรรมการ

เพื่อความชัดเจนและความเหมาะสมในการถ่วงดุล นับตั้งแต่วันที่ 31 ธันวาคม 2549 บริษัท
มีกรรมการทั้งสิ้นจำนวน 9 ท่าน แบ่งเป็นกรรมการที่เป็นผู้บริหารจํานวน 4 ท่าน
และกรรมการที่ไม่เป็นผู้บริหารจํานวน 5 ท่าน นอกจากนี้ บริษัท
มีคณะกรรมการตรวจสอบที่เป็นอิสระจํานวน 3 ท่าน จากจํานวนกรรมการทั้งหมด 9 ท่าน
คิดเป็นสัดส่วนร้อยละ 33.33 ของจำนวนกรรมการทั้งหมด และประธานกรรมการบริษัท
ก็เป็นกรรมการอิสระที่เป็นผู้ทรงคุณวุฒิจากภายนอกและยังดำรงตำแหน่งเป็นประธานกรรมการตรวจสอบ
และตำแหน่งกรรมการผู้จัดการ กับประธานกรรมการบริษัท เป็นคนละท่าน คือ นายปกรณ์ บริมาสพร
ดำรงตำแหน่งประธานกรรมการบริษัท ส่วนนายชำนาญ พรพิไลลักษณ์
ดำรงตำแหน่งกรรมการผู้จัดการ เพื่อเป็นการถ่วงดุลในอำนาจการตัดสินใจในการบริหาร
และคณะกรรมการบริษัท คณะกรรมการตรวจสอบ คณะกรรมการบริหาร ประธานกรรมการบริหาร
และผู้บริหาร มีการระบุขอบเขตอำนาจหน้าที่ของแต่ละกลุ่มไว้อย่างชัดเจน ตามที่บริษัท
ได้เปิดเผยไว้ในโครงสร้างการจัดการ

เพื่อเป็นการเพิ่มประสิทธิภาพในการถ่วงดุลอำนาจระหว่างกรรมการที่เป็นผู้บริหารและกรรมการจากภายนอก
บริษัท จึงกำหนดให้คณะกรรมการตรวจสอบจะต้องตรวจสอบ กำกับดูแล
รวมทั้งอนุมัติรายการที่อาจมีความขัดแย้งที่มีความเกี่ยวข้องกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
รวมไปถึงรายการที่มีนัยสำคัญและอาจส่งผลกระทบต่อผลการดำเนินงานของบริษัท เช่น
การซื้อขายทรัพย์สินถาวร การก่อหนี้และภาระผูกพัน เป็นต้น
เพื่อให้มั่นใจได้ว่ารายการดังกล่าวจะเป็นไปอย่างเหมาะสมและเพื่อรักษาผลประโยชน์ของบริษัท
เป็นสำคัญ นอกจากนี้ กรรมการผู้จัดการไม่มีอำนาจในการดำเนินการใดๆ
ในหรือเกี่ยวกับรายการที่เกี่ยวโยงกัน รายการการได้มาหรือจำหน่ายไปซึ่งสินทรัพย์ที่สำคัญของบริษัท
รวมทั้งกรรมการผู้จัดการ
หรือบุคคลที่ได้รับมอบอำนาจจากกรรมการผู้จัดการจะไม่สามารถอนุมัติรายการที่ตน
หรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท หรือบริษัทย่อยของบริษัท
(ถ้ามี)

  2. ความเหมาะสมของคณะกรรมการ

บริษัท ได้แจ้งให้กรรมการบริษัท ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code
of Best Practices) ตามแนวทางของตลาดหลักทรัพย์แห่งประเทศไทย
และได้จัดให้คณะกรรมการทุกท่านอบรมหลักสูตร DAP หรือ DCP ครบทุกท่านแล้ว โดยบริษัท
ออกค่าใช้จ่ายให้ ตามรายละเอียดที่ทางบริษัท ได้เปิดเผยไว้ในโครงสร้างการจัดการ

คณะกรรมการ เป็นผู้กำหนดนโยบาย เป้าหมายการดำเนินธุรกิจ แผนธุรกิจ
ตลอดจนงบประมาณของบริษัท และกำกับดูแลให้ฝ่ายจัดการดำเนินการให้เป็นไปตามนโยบาย
เป้าหมาย และแผนการที่กำหนดไว้อย่างมีประสิทธิภาพและประสิทธิผล เพื่อประโยชน์สูงสุดของบริษัท
และผู้ถือหุ้นโดยรวม
โดยจะมีการติดตามในเรื่องดังกล่าวอย่างสม่ำเสมอในที่ประชุมคณะกรรมการบริษัท

3. การกำหนดวาระการดำรงตำแหน่งของกรรมการ

คณะกรรมการบริษัทประกอบด้วยกรรมการ 9 ท่าน เป็นกรรมการอิสระ จำนวน 2 ท่าน ซึ่งสัดส่วน
ของกรรมการอิสระเป็นไปตามที่ตลาดหลักทรัพย์ฯ
ได้กำหนดไว้คณะกรรมการมีวาระการดำรงตำแหน่งคราวละ 3 ปี
โดยกรรมการที่อยู่ในตำแหน่งนานจะหมุนเวียนกันออกตามวาระคราวละ 1 ใน 3
และสามารถกลับมาดำรงตำแหน่งได้ นอกจากนี้
คณะกรรมการยังเห็นชอบให้นำเรื่องจำนวนบริษัทที่กรรมการแต่ละคนดำรงตำแหน่งอยู่
มาเป็นส่วนประกอบสำคัญในการพิจารณาเลือกตั้งกรรมการ
และได้เปิดเผยรายละเอียดข้อมูลการดำรงตำแหน่งของกรรมการแต่ละท่านในบริษัทอื่นไว้ในเอกสารแนบ
2 : ข้อมูลการดำรงตำแหน่งของผู้บริหารและผู้มีอำนาจควบคุม และในรายงานประจำปี

4. ค่าตอบแทนกรรมการและผู้บริหาร

บริษัท มีการกําหนดค่าตอบแทนของกรรมการและผู้บริหารในระดับที่เหมาะสม
และอยู่ในระดับเดียวกับอุตสาหกรรม ไม่มีการจ่ายค่าตอบแทนที่เกินควร
โดยการพิจารณาจ่ายค่าตอบแทนของกรรมการจะจ่ายเป็นเบี้ยประชุมตามจํานวนครั้งที่เข้าประชุมโดยจะต้องผ่านการพิจารณาอนุมัติจากที่ประชุมผู้ถือหุ้นของบริษัท
ในส่วนของค่าตอบแทนผู้บริหาร บริษัท จะพิจารณาจ่ายตามผลงานของผู้บริหารแต่ละท่าน
ประกอบกับผลการดำเนินงานของบริษัท ซึ่งบริษัท
เชื่อว่าค่าตอบแทนดังกล่าวเพียงพอที่จะจูงใจและรักษาบุคลากรที่มีคุณภาพไว้ได้

ค่าตอบแทนกรรมการ ประกอบด้วย เบี้ยประชุมและบำเหน็จ สรุปได้ดังนี้

+----------------+----------------+----------------+-----------------+
| ค่าตอบแทน       | ปี 2549         | ปี 2550         | ปี 2551          |
|                |                |                |                 |
|                | ( บาท )        | ( บาท )        | ( บาท )         |
+----------------+----------------+----------------+-----------------+
| ประธานกรรมการ  | 150,000        | 220,000        | 195,000         |
|                |                |                |                 |
| กรรมการ        | 116,000        | 155,000        | 192,000         |
|                |                |                |                 |
| กรรมการตรวจสอบ | 196,000        | 256,000        | 234,000         |
+----------------+----------------+----------------+-----------------+

ค่าตอบแทนผู้บริหาร ประกอบด้วย เงินเดือนและค่าตอบแทนอื่นๆ สรุปได้ดังนี้

+---------+----------+--------+----------+-------+---------+--------+
| ค       | ปี 2549   |        | ปี 2550   |       | ปี 2551  |        |
| ่าตอบแทน |          |        |          |       |         |        |
+---------+----------+--------+----------+-------+---------+--------+
|         | จำน      | จำ     | จำน      | จำน   | จำนว    | จำ     |
|         | วนผู้บริหาร | นวนเงิน | วนผู้บริหาร | วนเงิน | นผู้บริหาร | นวนเงิน |
|         |          |        |          |       |         |        |
|         |          | (      |          | (     |         | (      |
|         |          | ล้านบาท |          | ล     |         | ล้านบาท |
|         |          | )      |          | ้านบาท |         | )      |
|         |          |        |          | )     |         |        |
+---------+----------+--------+----------+-------+---------+--------+
| ผู้บริหาร  | 7        | 12,6   | 7        | 12,67 | 5       | 10,7   |
|         |          | 73,467 |          | 3,467 |         | 61,679 |
+---------+----------+--------+----------+-------+---------+--------+

  5. การอุทิศเวลาของคณะกรรมการ

บริษัท มีนโยบายให้คณะกรรมการของบริษัท ต้องประชุมอย่างน้อย 3 เดือนต่อครั้ง
และอาจมีการประชุมพิเศษเพิ่มเติมตามความจำเป็น
โดยการประชุมแต่ละครั้งได้มีการกำหนดวาระในการประชุมอย่างชัดเจนและมีการส่งหนังสือนัดประชุมพร้อมรายละเอียดล่วงหน้า
7 วัน เพื่อให้คณะกรรมการบริษัท ได้มีเวลาศึกษาข้อมูลอย่างเพียงพอก่อนเข้าร่วมประชุม
รวมทั้งได้มีการจดบันทึกการประชุมเป็นลายลักษณ์อักษร
และจัดเก็บรายงานการประชุมที่ผ่านการรับรองจากคณะกรรมการบริษัท พร้อมให้คณะกรรมการบริษัท
และผู้ที่เกี่ยวข้องตรวจสอบได้

  5.1 การประชุมคณะกรรมการบริษัท

  --------------------------- ------------------------ ----------------------
  รายชื่อกรรมการ                ตำแหน่ง                   จำนวนครั้งที่เข้าร่วมประชุม /
                                                       จำนวนครั้งที่มีการประชุม

  1. นายปกรณ์ บริมาสพร          ประธานกรรมการ            5/5

  2. นายจงเจตน์ บุญเกิด          กรรมการตรวจสอบ           4/5

  3. นายณัฐวัชร์ พันธุ์แสงทอง       กรรมการตรวจสอบ           5/5

  4. นายชำนาญ พรพิไลลักษณ์       กรรมการ                  5/5

  5. นางกนกกร แทนไกรศร        กรรมการ                  5/5

  6. นางนันธิรา ฤทธิมนตรี         กรรมการ                  5/5

  7. นางสาววีรวรรณ สุวรรณชาติ    กรรมการ                  5/5

  8. นายพอพล อ่อนผัน            กรรมการ                  1/5

  9. นางสาวนงลักษณ์ วิสิทธิภักดีกุล   กรรมการ                  5/5

  10. นายวิทูรย์ สุทธิประภา        กรรมการ                  4/5
  --------------------------- ------------------------ ----------------------

  5.2 การประชุมคณะกรรมการตรวจสอบ

  --------------------------- ------------------------ ----------------------
  รายชื่อกรรมการ                ตำแหน่ง                   จำนวนครั้งที่เข้าร่วมประชุม /
                                                       จำนวนครั้งที่มีการประชุม

  1. นายปกรณ์ บริมาสพร          ประธานกรรมการตรวจสอบ     4/4

  2. นายจงเจตน์ บุญเกิด          กรรมการตรวจสอบ           3/4

  3. นายณัฐวัชร์ พันธุ์แสงทอง       กรรมการตรวจสอบ           4/4
  --------------------------- ------------------------ ----------------------

  6. ความโปร่งใสในการสรรหากรรมการ

  บริษัท มีวิธีการสรรหากรรมการและผู้บริหาร โดยได้เปิดเผยไว้ในการสรรหากรรมการ หน้า 48

  7. คณะอนุกรรมการ

คณะกรรมการบริษัท
ได้มีการแต่งตั้งคณะกรรมการตรวจสอบเพื่อช่วยในการกำกับดูแลกิจการของบริษัท
โดยมีการกำหนดอำนาจหน้าที่ของคณะกรรมการตรวจสอบไว้อย่างชัดเจน
และคณะกรรมการบริหารเพื่อทำหน้าที่บริหารงานของบริษัท ให้เป็นไปตามนโยบายที่ได้กำหนดไว้
อย่างไรก็ตาม บริษัท ยังไม่มีการจัดตั้งคณะอนุกรรมการกำหนดค่าตอบแทน
แต่มีกระบวนการพิจารณาค่าตอบแทนเบื้องต้นที่เหมาะสม
โดยเปรียบเทียบกับข้อมูลค่าตอบแทนของบริษัท ในอุตสาหกรรมเดียวกันและมีขนาดใกล้เคียงกัน
นอกจากนี้ จะพิจารณาผลการดำเนินงานของบริษัท ประกอบด้วย

  8. ระบบการควบคุมและตรวจสอบภายใน

บริษัท ให้ความสำคัญต่อระบบการควบคุมภายในสำหรับทั้งระดับบริหารและระดับปฏิบัติการ
จึงได้มีการกำหนดขอบเขตหน้าที่และอำนาจดำเนินการอย่างชัดเจนเป็นลายลักษณ์อักษร
มีการควบคุมดูแลการใช้ทรัพย์สินให้เกิดประโยชน์มากที่สุด
และมีการแบ่งแยกหน้าที่ความรับผิดชอบในการอนุมัติ การบันทึกรายการบัญชีและข้อมูลสารสนเทศ
และการจัดเก็บดูแลทรัพย์สินออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในเกี่ยวกับระบบการเงิน โดยบริษัท
จัดให้มีระบบรายงานทางการเงินเสนอผู้บริหารสายงานที่รับผิดชอบ

บริษัท มีการกำหนดเป้าหมายการดำเนินธุรกิจที่ชัดเจนและสามารถวัดผลการดำเนินงานได้
โดยฝ่ายบริหารและจัดการจะมีการเปรียบเทียบผลการดำเนินงานจริงกับเป้าหมายที่กำหนดไว้เป็นประจำทุกเดือน
โดยจะมีการประเมินปัจจัยความเสี่ยงทั้งที่มาจากภายนอกและภายในที่พบในการดำเนินงาน
วิเคราะห์ถึงปัจจัยที่เป็นสาเหตุและมีการกำหนดมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยง
รวมถึงมอบหมายให้หน่วยงานที่เกี่ยวข้องติดตามความเสี่ยงนั้นๆ อย่างต่อเนื่อง
และรายงานความคืบหน้าต่อคณะกรรมการ

  9. การทำหน้าที่ของคณะกรรมการและคณะกรรมการชุดย่อย

ประธานกรรมการบริษัท และกรรมการผู้จัดการไม่เป็นบุคคลเดียวกัน
แต่ประธานกรรมการบริหารและกรรมการผู้จัดการเป็นบุคคลคนเดียวกัน โดยบริษัท
มีการกำหนดขอบเขตอำนาจของแต่ละตำแหน่งไว้อย่างชัดเจนในอำนาจดำเนินการของบริษัท
ซึ่งทำให้ผู้บริหารดังกล่าวไม่มีอำนาจเบ็ดเสร็จในเรื่องใดเรื่องหนึ่งโดยเฉพาะ รวมทั้ง
อำนาจที่มอบให้คณะกรรมการบริหาร กรรมการผู้จัดการ
หรือบุคคลที่ได้รับมอบอำนาจจากกรรมการผู้จัดการจะไม่สามารถอนุมัติรายการที่ตน
หรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท หรือบริษัทย่อยของบริษัท

  บริษัท ได้เปิดเผยข้อมูลรายชื่อ ขอบเขตอํานาจหน้าที่ของคณะกรรมการบริษัท
  คณะกรรมการตรวจสอบ และ

ผู้บริหาร ไว้ในโครงสร้างการจัดการ หน้า 43 และจำนวนครั้งการประชุมคณะกรรมการบริษัท
และคณะกรรมการตรวจสอบ ได้เปิดเผยข้อมูลไว้ในหมวดความรับผิดชอบของคณะกรรมการ

  สำหรับค่าตอบแทนของคณะกรรมการชุดต่างๆ บริษัท ได้เปิดเผยข้อมูลไว้ในค่าตอบแทนผู้บริหาร

  การปฏิบัติงานของคณะกรรมการ ในปี 2551 ของคณะกรรมการชุดย่อย

  - คณะกรรมการตรวจสอบ บริษัท
  ได้เปิดเผยข้อมูลไว้ในรายงานคณะกรรมการตรวจสอบในรายงาน

ประจำปี 2551

- คณะกรรมการพิจารณาค่าตอบแทน ทางบริษัท ยังไม่ได้จัดให้มีคณะกรรมการ ดังกล่าว
เนื่องจากบริษัท มีแนวปฏิบัติในการพิจารณาค่าตอบแทน
โดยพิจารณาให้สอดคล้องกับผลการดำเนินงาน และสภาพเศรษฐกิจภายในประเทศ

  - คณะกรรมการสรรหา ทางบริษัท ยังไม่ได้จัดให้มีคณะกรรมการ ดังกล่าว
  เนื่องจากหากเป็นการคัดเลือก

บุคคลที่จะแต่งตั้งเป็นกรรมการ บริษัทมีแนวทางการปฏิบัติ
ตามที่ได้เปิดเผยไว้ในการสรรหากรรมการ หน้า 48

10. คุณภาพของรายงานทางการเงิน

คณะกรรมการบริษัท มีหน้าที่รับผิดชอบต่องบการเงินของบริษัท
และข้อมูลทางการเงินที่นําเสนอในรายงานประจําปีของบริษัท
โดยงบการเงินได้จัดทําขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายที่เหมาะสมและถือปฏิบัติอย่างสมํ่าเสมอ และใช้ดุลยพินิจอย่างระมัดระวัง
รวมทั้งมีการเปิดเผยข้อมูลที่สําคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางการบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
นอกจากนี้ คณะกรรมการได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน

  11. งานผู้ลงทุนสัมพันธ์

คณะกรรมการบริษัทตระหนักดีว่าข้อมูลของบริษัท ทั้งที่เกี่ยวกับการเงินและที่ไม่ใช่การเงิน
ล้วนมีผลกระทบต่อกระบวนการตัดสินใจของผู้ลงทุนและผู้มีส่วนได้ส่วนเสียของบริษัท ทางบริษัท
จึงมีนโยบายให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอ และทันต่อเวลา ซึ่งฝ่ายบริหารของบริษัท
ได้ให้ความสำคัญและจะยึดถือปฏิบัติ โดยบริษัท ได้แต่งตั้งตัวแทนบริษัท ในการติดต่อสื่อสารกับผู้ถือหุ้น
นักลงทุนประเภทสถาบัน นักลงทุนทั่วไป นักวิเคราะห์หลักทรัพย์ และผู้ที่สนใจ
และยังให้ความสำคัญต่อการติดต่อสื่อสารให้ข้อมูลที่ครบถ้วนเท่าเทียมกันกับผู้ถือหุ้นรายย่อยอีกด้วย
ตัวแทนบริษัท ในการติดต่อสื่อสารกับผู้ลงทุน คือ คุณศิริพร ศิริทรัพย์ เบอร์โทรศัพท์ (0)
2628-6100 โทรสาร (0) 2281-0735 อีเมลล์ sec_md@ppm.co.th

สำหรับกิจกรรมในปี 2551
เจ้าหน้าที่ระดับสูงของบริษัทรวมถึงส่วนงานนักลงทุนสัมพันธ์ได้จัดกิจกรรมต่างๆ ดังนี้

กิจกรรมเดือน มกราคม 2551

1.  วันที่ 27 มกราคม 2551 จัดงานสัมมนา “ช้างสัมพันธ์ ครั้งที่ 1” เรื่อง
    การเลือกใช้ลวดเชื่อมให้เหมาะสมกับชนิดของเหล็ก และ จัดกิจกรรม
    “แข่งขันเชื่อมสแล็กเด้ง” มีผู้เข้าร่วมงานถึง 230 ท่าน ที่โรงแรมคาทีน่า จ.ภูเก็ต

กิจกรรมเดือน กุมภาพันธ์ 2551

1.  วันที่ 9 - 11 กุมภาพันธ์ 2551 ร่วมจัดงานแสดงสินค้า “ลวดเชื่อม ตราช้าง KISWEL”
    และกิจกรรม “แข่งขันเชื่อมสแล็กเด้ง” ในงาน Home Hub Fair 2008 ที่ Home Hub
    จ.อุบลราชธานี

2.  วันที่ 19 กุมภาพันธ์ 2551 จัดงานแข่งขันกอล์ม “PPM กอล์ฟเพื่อคุณ”
    เพื่อเชื่อมความสัมพันธ์ระหว่างผู้บริหาร และลูกค้า ที่สนามกอล์ฟยูนิแลนด์ กอล์ฟ แอนด์
    คันทรีคลับ จ.นครปฐม

กิจกรรมเดือน มีนาคม 2551

1.  วันที่ 1 มีนาคม 2551 จัดงานแสดงสินค้า “ลวดเชื่อม ตราช้าง KISWEL” และกิจกรรม
    “แข่งขันเชื่อมสแล็กเด้ง” ที่อุดรนำธงชัยโฮมมาร์ท จ.อุดรธานี

กิจกรรมเดือน เมษายน 2551

1.  วันที่ 24 เมษายน 2551 จัดประชุมสามัญผู้ถือหุ้นประจำปี ครั้งที่ 1/2551
    ประชุมสรุปผลประกอบการในปี 2550 และร่วมพิจารณาลงมติอนุมัติวาระสำคัญต่าง ๆ
    ที่ห้องประชุมใหญ่ อาคารพรพรหม 2

2.  วันที่ 30 เมษายน 2551 คุณชำนาญ พรพิไลลักษณ์ กรรมการผู้จัดการ คุณกนกกร แทนไกรศร
    รองกรรมการผู้จัดการ พร้อมด้วยเจ้าหน้าที่ฝ่ายขายและการตลาด ผลิตภัณฑ์ลวดเชื่อม ตราช้าง
    KISWEL มอบผลิตภัณฑ์ลวดเชื่อม ตราช้าง KISWEL ให้กับมูลนิธิพระดาบส
    เพื่อสนับสนุนการศึกษาและส่งเสริมการสร้างประสบการณ์งานเชี่อมให้กับนักเรียนของมูลนิธิพระดาบส

กิจกรรมเดือน พฤษภาคม 2551

1.  วันที่ 2 พฤษภาคม 2551 คุณชำนาญ พรพิไลลักษณ์ กรรมการผู้จัดการ ร่วมรายการ Stock
    in focus ของสถานีโทรทัศน์ Money Channel และให้สัมภาษณ์
    ในการรายงานข่าวของสถานีเดียวกัน

2.  วันที่ 20 พฤษภาคม 2551 คุณชำนาญ พรพิไลลัษณ์ กรรมการผู้จัดการ และ คุณกนกกร
    แทนไกรศร รองกรรมการผู้จัดการ ให้การต้อนรับ MR. J. Lann Sales Division
    ผู้บริหารของบริษัทผู้ผลิตลวดเหล็กไฮคาร์บอน KISWIRE CORD SDN. BHD
    ประจำประเทศมาเลเซีย ที่สำนักงาน KISWIRE กรุงเทพฯ

3.  วันที่ 21 พฤษภาคม 2551 คุณชำนาญ พรพิไลลักษณ์ กรรมการผู้จัดการ
    และผู้บริหารฝ่ายขายสินค้าเพื่อใช้ในงานก่อสร้าง ร่วมด้วย MR. Javis Fletcher Export
    Manager ผลิตภัณฑ์ท่อทองแดง KEMBLA มอบเกียรติบัตรขอบคุณ 4 โครงการใหญ่ โครงการ
    TOYOTA บ้านโพธิ์ โครงการ โรงพยาบาลรามาธิบดี โครงการ โรงพยาบาล
    กรุงเทพคริสเตียน และ โครงการ SUZUKI Thailand ที่โรงแรมดิเอมเมอรัลด์

4.  วันที่ 25 พฤษภาคม 2551 ผู้บริหารและเจ้าหน้าที่ฝ่ายขายวัสดุเพื่อใช้ในงานก่อสร้าง
    ผู้จัดจำหน่ายผลิตภัณฑ์ลวดเชื่อมตราช้าง KISWEL จัด “งานช้างสัมพันธ์ ครั้งที่ 2”
    และกิจกรรม “การแข่งขันเชื่อมสแล็กเด้ง” ที่บริษัท โฮมอับ จำกัด

  จ.อุบลราชธานี

5.  วันที่ 30 พฤษภาคม 2551 คุณชำนาญ พรพิไลลักษณ์ กรรมการผู้จัดการ ผู้บริหาร
    และเจ้าหน้าที่ฝ่ายขายและการตลาด ต้อนรับ คณะกรรมการโครงการก่อสร้าง
    โรงพยาบาลรามาธิบดี ที่เข้าเยี่ยมชมสำนักงานใหญ่ และคลังสินค้า (ศาลายา)

กิจกรรมเดือน มิถุนายน 2551

1.  วันที่ 12 มิถุนายน 2551 ผู้บริหารและพนักงานทำบุญบริษัทฯ ณ สำนักงานใหญ่ (เทเวศร์)

2.  วันที่ 14 มิถุนายน 2551 ผู้บริหารและพนักงานทำบุญบริษัทฯ ณ อาคารคลังสินค้า (ศาลายา)

3.  วันที่ 15 มิถุนายน 2551 คุณชำนาญ พรพิไลลักษณ์ กรรมการผู้จัดการ คุณกนกกร แทนไกรศร
    รองกรรมการผู้จัดการ และผู้บริหารฝ่ายขายวัสดุเพื่อใช้ในงานก่อสร้าง
    ผู้จัดจำหน่ายผลิตภัณฑ์ลวดเชื่อมตราช้าง KISWEL ร่วมกับ หจก.สหไพบูลย์สุขภัณฑ์ และ บริษัท
    ไผทเทพ จำกัด จัด “งานช้างสัมพันธ์ ครั้งที่ 3” ร่วมด้วย “กิจกรรมสัมมนา เวิร์คชอป
    และการแข่งขันเชื่อมสแล็กเด้ง” ที่โรงแรม

4.  วันที่ 25 มิถุนายน 2551 คุณชำนาญ พรพิไลลักษณ์ กรรมการผู้จัดการ คุณกนกกร แทนไกรศร
    รองกรรมการผู้จัดการ พร้อมด้วยผู้บริหารฝ่ายขายและการตลาดวัตถุดิบเพื่อใช้งานอุตสาหกรรม
    คุณนงลักษณ์ วิสิทธิภักดีกุล ผู้อำนวยการฝ่ายขายและการตลาด และ คุณราณี ธีรอังกูรสกุล
    ผู้ช่วยผู้อำนวยการฝ่ายขายและการตลาด เยี่ยมชมสำนักงานและผลิตภัณฑ์อลูมิเนียม ที่ PT.
    Alumindo Light Metal Industry Co., Ltd.
    ผู้ผลิตอลูมิเนียมรายใหญ่ของประเทศอินโดนีเซีย

กิจกรรมเดือน กรกฎาคม 2551

1.  วันที่ 10 กรกฎาคม 2551 คุณกนกกร แทนไกรศร รองกรรมการผู้จัดการ ต้อนรับ คุณสามารถ
    ลิ่วศรีสกุล ผู้อำนวยการซิตี้แบงค์ พร้อมด้วยทีมงานซิตี้แบงค์ ที่มาร่วมแสดงความยินดีที่บริษัทฯ
    ดำเนินธุรกิจครบรอง 17 ปี ที่อาคารพรพหม

2.  วันที่ 15 กรกฎาคม 2551 คุณเพลิน ขุนทอง ผู้จัดการทั่วไป ฝ่ายวัสดุเพื่อใช้ในงานก่อสร้าง
    และเจ้าหน้าที่ฝ่ายขายและการตลาดวัสดุเพื่อใช้ในการก่อสร้าง
    เยี่ยมชมสำนักงานและผลิตภัณฑ์ฉนวนยาง Armaflex ที่โรงงานผู้ผลิตฉนวนยาง Armaflex
    จ.ราชบุรี

3.  วันที่ 24 – 25 กรกฎาคม 2551 คุณชำนาญ พรพิไลลักษณ์ กรรมการผู้จัดการ คุณกนกกร
    แทนไกรศร รองกรรมการผู้จัดการ และผู้บริหารฝ่ายขายวัสดุเพื่อใช้ในงานก่อสร้าง
    ผู้จัดจำหน่ายผลิตภัณฑ์ลวดเชื่อมตราช้าง KISWEL ร่วมกับวิทยาลัยเทคนิคอุบลราชธานี
    จัดโครงการฝึกอบรมโลหะวิทยางานเชื่อม (Welding Metallurgy) และ
    การเขียนข้อกำหนด WPS (Welding Procedure Specification)‘ และปฏิบัติงานจริง
    (workshop) เพื่อเสริมสร้างความรู้ด้านโลหะและงานเชื่อมให้กับครู
    และคณาจารย์สาขางานเชื่อมทั้งจังหวัดอุบลราชธานี
    ที่ห้องประชุมใหญ่วิทยาลัยเทคนิคอุบลราชธานี จ.อุบลราชธานี

กิจกรรมเดือน สิงหาคม 2551

1.  วันที่ 21 สิงหาคม 2551 ทีมงานฝ่ายขายและการตลาดวัสดุเพื่อใช้ในงานก่อสร้าง
    ผู้จัดจำหน่าย ท่อทองแดง KEMBLA และ ฉนวนยาง นำผลิตภัณฑ์ฯ
    ออกแสดงให้ความรู้ในงานเสาวนา “ภัยร้ายใกล้ตัวจากสภาวะอากาศในอาคาร” จัดโดย
    คณะกรรมการสาขาวิศวกรรมเครื่องกลวิศวกรรมสถานแห่งประเทศไทยฯ ร่วมกับ
    สมาคมวิศวกรรมปรับอากาศแห่งประเทศไทย ที่ห้องประชุม อาคาร วสท.

2.  วันที่ 22- 23 สิงหาคม 2551 คุณชิดชัย เต็มปรีชา ผู้จัดการฝ่ายการตลาด และคุณกิมเงิน
    ฮารวนนท์ ผู้จัดการขายฝ่าย วัสดุเพื่อใช้ในงานก่อสร้าง ร่วมงาน “สัมมนาประจำปี
    และงานแสดงผลิตภัณฑ์ไฟฟ้าและเครื่องกล ครั้งที่ 24” ภายใต้แนวคิด “Think Green for
    the Better World” ที่โรงแรมแอมบาสซาเดอร์ซิตี้ จอมเทียน จ.ชลบุรี

3.  วันที่ 30 สิงหาคม 2551 คุณชำนาญ พรพิไลลักษณ์ กรรมการผู้จัดการ ให้สัมภาษณ์กับ
    คุณวัชระราช ม่วงคราม ผู้ช่วยบรรณาธิการ นิตยสาร Manufacturing REVIEW
    ที่อาคารพรพรหม เพื่อลงนิตยสาร Manufacturing REVIEW

กิจกรรมเดือน กันยายน 2551

1.  วันที่ 7 – 9 กันยายน 2551 คุณเพลิน ขุนทอง ผู้จัดการทั่วไป
    และทีมงานฝ่ายขายและการตลาด วัสดุเพื่อใช้ในงานก่อสร้าง
    นำผลิตภัณฑ์ที่ใช้ในงานระบบปรับอากาศ จัดแสดงให้ความรู้กับบุคลากรของกระทรวงสาธารณสุข
    ในงานประชุมวิชาการ เรื่อง
    “ภาพลักษณ์โรงพยาบาลภาครัฐ...สู่ความพอเพียงในบริบทโลกยุคใหม่” ที่โรงแรมริชมอนด์

  จ.นนทบุรี

2.  วันที่ 13 กันยายน 2551 ผู้บริหารและเจ้าหน้าที่ฝ่ายขายวัสดุเพื่อใช้ในงานก่อสร้าง
    ร่วมแสดงความยินดีกับผู้บริหาร บริษัท นิโอคอนเดค จำกัด ในโอกาสทำบุญสำนักงานใหม่
    ที่หมู่บ้านกฤษดานคร 42 จ.ปทุมธานี

กิจกรรมเดือน ตุลาคม 2551

1.  วันที่ 14 – 15 ตุลาคม 2551 เจ้าหน้าที่ฝ่ายขายวัสดุเพื่อใช้ในงานก่อสร้าง
    เข้าร่วมอบรมหลักสูตร “การออกแบบและติดตั้งระบบน้ำเย็นสำหรับระบบปรับอากาศ ”
    และนำผลิตภัณฑ์ที่ใช้ในงานระบบปรับอากาศ จัดแสดงให้ความรู้กับบุคลากรงานระบบปรับอากาศ
    และบุคคลทั่วไป ที่โรงแรมแกรนด์ เมอร์เคียว ฟอร์จูน

2.  วันที่ 25 ตุลาคม 2551 คุณชำนาญ พรพิไลลักษณ์ กรรมการผู้จัดการ
    และผู้บริหารฝ่ายขายและการตลาด ร่วมแสดงความยินดี กับผู้บริหาร บริษัท แมคทริค จำกัด
    ในโอกาสที่นำเดินธุรกิจรับเหมางานระบบครบรอบ 1 ปี ที่อาคารอาร์เอส ทาวเวอร์

3.  วันที่ 30 ตุลาคม 2551 คุณชำนาญ พรพิไลลักษณ์ กรรมการผู้จัดการ ให้สัมภาษณ์กับ
    คุณอาภาพิชา สุวรรณปาน บรรณาธิการบริหาร Me Magazine ที่อาคารพรพรหม
    เพื่อลงนิตยสาร Me Magazine

กิจกรรมเดือน พฤศจิกายน 2551

1.  วันที่ 1 พฤศจิกายน 2551 ผู้บริหารและพนักงานทุกท่าน รับฟังการอบรมหลักสูตรพิเศษ “EQ
    กับการเพิ่มประสิทธิภาพในการทำงานและความสุขในการดำรงชีวิต” กับวิทยากรชื่อดัง
    อาจารย์จตุพล ชมภูนิช ที่ห้องสัมมนา อาคารพรพรหม

2.  วันที่ 6 พฤศจิกายน 2551 คุณชำนาญ พรพิไลลักษณ์ กรรมการผู้จัดการ และ คุณกนกกร
    แทนไกรศร รองกรรมการผู้จัดการ ร่วมงานเลี้ยงรับรอง นายพลคอลลิน เพาเวลล์ (Gen.
    Colin Powell) อดีตรัฐมนตรีกระทรวงการต่างประเทศ สหรัฐอเมริกา
    ที่โรงแรมโอเรียนเต็ล

3.  วันที่ 20 – 23 พฤศจิกายน 2551 ผู้บริหารและเจ้าหน้าที่ฝ่ายขายวัตถุดิบเพื่ออุตสาหกรรม
    และวัสดุเพื่อใช้ในงานก่อสร้าง นำผลิตภัณฑ์คุณภาพ ร่วมแสดงในงาน METALEX 2008
    ที่ศูนย์การแสดงสินค้าไบเทค (บางนา)

4.  วันที่ 20 พฤศจิกายน 2551 คุณนงลักษณ์ วิสิทธิภักดีกุล ผู้อำนวยการฝ่ายขายและการตลาด
    พร้อมด้วยทีมงานฝ่ายขายและการตลาด วัสดุเพื่อใช้ในงานก่อสร้าง ร่วมงาน
    “ประชุมใหญ่สามัญประจำปี 2551 และงานเลี้ยงสังสรรค์” (วันขึ้นปีใหม่) จัดโดย
    สมาคมวิศวกรรมปรับอากาศแห่งประเทศไทย ที่สโมสรทหารบก (ส่วนกลาง)

  นอกจากนี้บริษัทยังได้จัดทำวารสาร “PPM สานสัมพันธ์” ราย 3 เดือน
  เพื่อให้ลูกค้าได้รับทราบข้อมูลข่าวสารต่างๆ

ของบริษัทมากยิ่งขึ้น โดยมีฉบับปฐมฤกษ์ เมื่อเดือนเมษายน 2551 มีจำนวนวารสาร ดังนี้

ประจำปี 2551

(ฉบับปฐมฤกษ์) ปีที่ 1 ฉบับที่ 1 เดือนเมษายน – มิถุนายน 2551

ปีที่ 1 ฉบับที่ 2 เดือนกรกฎาคม – กันยายน 2551

ปีที่ 1 ฉบับที่ 3 เดือนตุลาคม – ธันวาคม 2551

ประจำปี 2552

ปีที่ 2 ฉบับที่ 4 เดือนมกราคม – มีนาคม 2551

การปฏิบัติให้สอดคล้องกับหลักการกำกับดูแลกิจการที่ดี

สรุปหลักการการกำกับดูแลกิจการที่ดี ที่บริษัท ได้ปฏิบัติตาม คือ

  1) บริษัท ให้สิทธิผู้ถือหุ้นในการพิจารณาค่าตอบแทนของกรรมการ
  โดยเสนอเป็นวาระการประชุมในการ

ประชุมสามัญผู้ถือหุ้น และบริษัท หลีกเลี่ยงการเพิ่มวาระอื่นๆ
ที่ไม่ได้กำหนดไว้ล่วงหน้าในการประชุมผู้ถือหุ้น

  2) ในการลงคะแนนเสียงเลือกตั้งกรรมการ บริษัท
  ได้เปิดโอกาสให้ผู้ถือหุ้นลงคะแนนเสียงเลือกตั้งกรรมการ

เป็นรายบุคคล

  3) ในรายงานการประชุมผู้ถือหุ้น ครั้งที่ 1/2551
  ได้มีการบันทึกมติที่ประชุมไว้อย่างชัดเจนพร้อมทั้งคะแนน

เสียงที่เห็นด้วย ไม่เห็นด้วย และงดออกเสียงในทุกวาระที่ต้องมีการลงคะแนนเสียง
และบันทึกรายชื่อพร้อมตำแหน่งของกรรมการที่เข้าร่วมและไม่เข้าร่วมการประชุมสามัญผู้ถือหุ้น
ประธานกรรมการและกรรมการผู้จัดการเข้าร่วมการประชุมสามัญผู้ถือหุ้นทุกครั้งที่มีการจัดการประชุม

  4) บริษัทให้สิทธิผู้ถือหุ้นในการออกเสียงลงคะแนนในแบบหนึ่งหุ้นต่อหนึ่งเสียง

  5) บริษัท อำนวยความสะดวกให้กับผู้ถือหุ้นที่ไม่สามารถเข้าร่วมประชุมผู้ถือหุ้นด้วยตนเอง
  โดยส่งหนังสือ

มอบฉันทะไปพร้อมกับหนังสือนัดประชุม
และบริษัทไม่ได้กำหนดกฎเกณฑ์ที่ทำให้เกิดความยุ่งยากโดยไม่จำเป็นแก่ผู้ถือหุ้นในการมอบฉันทะให้ผู้อื่นเข้าร่วมประชุมแทน
และได้นำหนังสือนัดประชุมนำเสนอไว้บนเว็ปไซต์บริษัทล่วงหน้าก่อนวันประชุม

6) บริษัท ได้จัดตั้งกองทุนสำรองเลี้ยงชีพพนักงานเพื่อเป็นการดูแลพนักงานในระยะยาว
ตามรายละเอียดในหมวดบทบาทของผู้มีส่วนได้เสีย หน้า 48

7) หมวดความรับผิดชอบของคณะกรรมการ
บริษัทมีการจัดตั้งหน่วยงานตรวจสอบภายในเป็นหน่วยงานหนึ่งภายในบริษัท
เพื่อทำหน้าที่ตรวจสอบภายในบริษัท และมีสายการรายงานไปยังคณะกรรมการตรวจสอบ

8) บริษัทได้จัดให้คณะกรรมการได้เข้าร่วมการอบรมหลักสูตร DAP หรือ DCP ครบทุกท่าน
โดยทางบริษัท รับผิดชอบเรื่องค่าใช้จ่าย

9) บริษัท มีคณะกรรมการทั้งสิ้น 9 ท่านโดยอยู่ในเกณฑ์ของหลักการกำกับดูแลกิจการที่ดี
และมีการกำหนดขอบเขตอํานาจหน้าที่ ความรับผิดชอบของคณะกรรมการบริษัท คณะกรรมการบริหาร
คณะกรรมการตรวจสอบ และกรรมการผู้จัดการ
อย่างชัดเจนตามรายละเอียดในอำนาจดำเนินการของบริษัท หน้า 39
ซึ่งประธานกรรมการและกรรมการผู้จัดการ มีหน้าที่ความรับผิดชอบต่างกัน
ทางบริษัทจึงได้แต่งตั้งบุคคลซึ่งดำรงตำแหน่งประธานกรรมการและกรรมการผู้จัดการเป็นคนละท่าน

  สรุปหลักการที่บริษัท ไม่ได้ปฏิบัติตามหลักการกำกับดูแลกิจการ

  1) ตามหลักการกำกับดูแลกิจการที่ดี บริษัทควรจัดส่งหนังสือนัดประชุมให้ผู้ถือหุ้นล่วงหน้าอย่างน้อย
  21 วัน

ก่อนวันประชุม
แต่ด้วยรูปแบบการปิดบัญชีของบริษัทในประเทศไทยที่ทำให้ระยะเวลาในการเตรียมข้อมูลมีน้อย
ทางบริษัทจึงสามารถจัดส่งให้ผู้ถือหุ้นได้ล่วงหน้าก่อนวันประชุมสามัญผู้ถือหุ้น 7 วัน

สำหรับหลักเกณฑ์อื่นๆ
ทางบริษัทเล็งเห็นความสำคัญในการปฏิบัติตามและจะดำเนินการปฏิบัติตามให้ได้มากขึ้น
เพื่อประโยชน์แก่นักลงทุน และบริษัทเอง เพื่อให้เป็นไปตามหลักการกำกับดูแลกิจการที่ดีมากที่สุด

9.6 การดูแลการใช้ข้อมูลภายใน

บริษัท มีระเบียบในการนำข้อมูลภายในของบริษัท
ที่ยังไม่ได้เปิดเผยไปใช้เพื่อประโยชน์ของตนเองหรือผู้อื่น ดังนี้

1) กรรมการ ผู้บริหาร พนักงาน และลูกจ้างของบริษัท จะต้องรักษาความลับ และ/หรือ
ข้อมูลภายในของบริษัท โดยบริษัท
มีข้อห้ามมิให้หน่วยงานที่ทราบข้อมูลภายในนำข้อมูลไปเปิดเผยยังหน่วยงานหรือบุคคลที่ไม่เกี่ยวข้อง

2) กรรมการ ผู้บริหาร พนักงาน และลูกจ้างของบริษัท จะต้องไม่นำความลับ และ/หรือ
ข้อมูลภายในของบริษัท ไปเปิดเผย
หรือแสวงหาผลประโยชน์แก่ตนเองหรือเพื่อประโยชน์แก่บุคคลอื่นใดไม่ว่าโดยทางตรงหรือทางอ้อม
และไม่ว่าจะได้รับผลตอบแทนหรือไม่ก็ตาม

3) กรรมการ ผู้บริหาร พนักงาน และลูกจ้างของบริษัท จะต้องไม่ทำการซื้อขาย โอนหรือรับโอน
หลักทรัพย์ของบริษัท โดยใช้ความลับ และ/หรือข้อมูลภายในบริษัท
และ/หรือเข้าทำนิติกรรมอื่นใดโดยใช้ความลับและ/หรือข้อมูลภายในของบริษัท
อันอาจก่อให้เกิดความเสียหายต่อบริษัท ไม่ว่าโดยทางตรงหรือทางอ้อม โดยมีข้อห้ามมิให้กรรมการ
ผู้บริหาร พนักงาน และลูกจ้างของบริษัท
ในหน่วยงานที่รู้ข้อมูลภายในทำการซื้อขายหลักทรัพย์ของบริษัท เป็นระยะเวลา 1 เดือน
ก่อนที่งบการเงินของบริษัท จะถูกเปิดเผยต่อสาธารณชน
ข้อกำหนดนี้ให้รวมความถึงคู่สมรสและบุตรที่ยังไม่บรรลุนิติภาวะของกรรมการ ผู้บริหาร พนักงาน
และลูกจ้างของบริษัท ด้วย ผู้ใดที่ฝ่าฝืนระเบียบข้อบังคับดังกล่าวจะถือว่าได้กระทำผิดอย่างร้ายแรง

4) บริษัท ได้ดำเนินการแจ้งให้ผู้บริหารเข้าใจหน้าที่ในการรายงานการถือครองหลักทรัพย์ในบริษัท
ของตนเอง

คู่สมรส และบุตรที่ยังไม่บรรลุนิติภาวะ
ตลอดจนการายงานการเปลี่ยนแปลงการถือครองหลักทรัพย์ต่อสำนักงานคณะกรรมการ ก.ล.ต.
ตามมาตรา 59 และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535

9.7 บุคลากร

9.7.1 จำนวนบุคลากร

ณ วันที่ 31 ธันวาคม 2551 บริษัท มีพนักงานทั้งสิ้น 83 คน และพนักงานคลังสินค้าทั้งสิ้น 46 คน
โดยแบ่งเป็นพนักงานในแต่ละฝ่ายของบริษัท ดังต่อไปนี้

+----------------------------+--------------------+--------------------+
| สายงานหลัก                  | ณ วันที่ 31 ธ.ค. 50   | ณ วันที่ 31 ธ.ค. 51   |
+============================+====================+====================+
| 1. ฝ่ายการตลาด              | 46                 | 48                 |
|                            |                    |                    |
| 2. ฝ่ายบัญชีและการเงิน         | 15                 | 15                 |
|                            |                    |                    |
| 3. ฝ่ายบริหารบุคคลและธุรการ0   | 12                 | 20                 |
|                            |                    |                    |
| 4. ฝ่ายสโตร์0                | 20                 | 22                 |
|                            |                    |                    |
| 5. ฝ่ายขนส่งสินค้า0            | 32                 | 24                 |
+----------------------------+--------------------+--------------------+
| รวม                        | 119                | 129                |
+----------------------------+--------------------+--------------------+

หมายเหตุ : พนักงานฝ่ายขนส่งสินค้า ณ วันที่ 31 ธันวาคม 2550 รวมพนักงานรายวันจำนวน 2
คน และณ วันที่ 31 ธันวาคม 2551 รวมพนักงานรายวันจำนวน 2 คน เช่นกัน

9.7.2 ค่าตอบแทนพนักงาน

ค่าตอบแทนที่เป็นตัวเงิน

ในปี 2550 และปี 2551 บริษัท ได้จ่ายค่าตอบแทนให้แก่พนักงานตามรายละเอียด ดังต่อไปนี้

(หน่วย : บาท)

+----------------------------+--------------------+-------------------+
| ประเภทของค่าตอบแทน          | ปี 2550             | ปี 2551            |
+----------------------------+--------------------+-------------------+
| เงินเดือน                    | 16,183,207         | 19,629,083        |
|                            |                    |                   |
| โบนัสและค่าคอมมิชชั่น           | 7,904,163          | 7,596,737         |
|                            |                    |                   |
| อื่นๆ (ค่าล่วงเวลา, ค่าเดินทาง,  | 2,966,130          | 4,020,848         |
| ค่าโทรศัพท์)0                 |                    |                   |
+----------------------------+--------------------+-------------------+
| รวม                        | 27,053,499         | 31,246,668        |
+----------------------------+--------------------+-------------------+

9.7.3 นโยบายการพัฒนาบุคลากร

บริษัท มีนโยบายในการพัฒนาบุคลากรอย่างสม่ำเสมอ โดยมีวัตถุประสงค์หลักเพื่อเพิ่มพูนความรู้ความ
สามารถ และประสิทธิภาพในการปฏิบัติงานและการให้บริการของพนักงาน
รวมถึงการพัฒนาเพื่อเพิ่มขีดความสามารถในการปฏิบัติงาน
การพัฒนาด้านวิสัยทัศน์ในการทำงานและบุคลิกภาพของพนักงานอันจะนำไปสู่ภาวะการเป็นผู้นำ
และมีความก้าวหน้า ในสายงานของพนักงาน (Career Path)
โดยจัดส่งพนักงานและผู้บริหารในสายงานต่างๆ
เข้าร่วมการอบรมและสัมมนาเพื่อสร้างความรู้ความเข้าใจ
รวมทั้งปรับตัวให้ทันกับการเปลี่ยนแปลงของเทคโนโลยีการผลิตในอุตสาหกรรมต่างๆ
ที่เกี่ยวข้องกับการประกอบธุรกิจของบริษัท อันจะช่วยให้บริษัท
สามารถประเมินภาวะความเคลื่อนไหว
รวมทั้งแนวโน้มความต้องการของลูกค้าที่อาจเปลี่ยนแปลงไปตามการเปลี่ยนแปลงของเทคโนโลยีการผลิต
ทั้งนี้ นโยบายในการฝึกอบรมของบริษัท แบ่งออกเป็น 2 ประเภท ดังนี้

-   การฝึกอบรมภายในบริษัท โดยผู้เชี่ยวชาญที่มีประสบการณ์โดยตรงในแต่ละสายงาน

-   การส่งพนักงานเพื่อเข้ารับการฝึกอบรมที่จัดโดยสมาคมหรือชมรมที่บริษัท เป็นสมาชิก ได้แก่
    สมาคมวิศวกรรมปรับอากาศแห่งประเทศไทย สมาคมช่างเหมาไฟฟ้าและเครื่องกลไทย
    ชมรมผู้บริหารวิศวกรรมในโรงแรมและอาคารพาณิชย์ เป็นต้น
    โดยจะพิจารณาตามความเหมาะสม
    หรือความเกี่ยวข้องกับการนำมาใช้ในการปฏิบัติงานของพนักงาน